|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont:……

**ELŐTERJESZTÉS**

**A Városüzemeltetési Bizottság** **2023. június 19-ei rendes ülésére**

|  |  |
| --- | --- |
| **Tárgy:** | Javaslat a Környezetvédelmi alap 2023. évi felhasználására |

**Készítette:**

Bordás Ágnes

pénzügyi referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A környezet védelmének általános szabályairól szóló 1995. évi LIII. törvény (a továbbiakban: Ktv.) 58. § (1) bekezdése szerint a települési önkormányzat a környezetvédelmi feladatai megoldásának elősegítése érdekében önkormányzati rendelettel önkormányzati **környezetvédelmi alapot** hozhat létre.

A Környezetvédelmi Alapot (továbbiakban: Alap) Budapest Főváros VII. kerület Erzsébetváros Képviselő-testülete az Erzsébetváros Önkormányzata környezetvédelmi alapjáról szóló 52/2012 (XII.17.) önkormányzati rendelettel (továbbiakban: Rendelet) hozta létre, abból a célból, hogy a környezetvédelmi hatóságok által a VII. kerület területén kiszabott bírságok 30 %-a az Önkormányzathoz befolyhasson. A Rendelet az Alap létrehozásán túl meghatározza annak felhasználási rendjét.

A Rendelet 4. § (2) bekezdése értelmében az Alap felhasználásáról a Képviselő-testületnek évente kell döntenie a Városüzemeltetési Bizottság javaslata alapjána.

2023. évben a Környezetvédelmi Alap számlán rendelkezésre álló 6.107.934,- Ft összeget zöldfelület fejlesztés tervezésére (Almássy utca, Kéthly Anna tér, Nefelejcs utca) kívánjuk fordítani.

Kérem a tisztelt Városüzemeltetési Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának …./2023. (VI.19.) határozata Budapest Főváros VII. kerület Erzsébetváros Önkormányzata által létrehozott Környezetvédelmi Alap 2023. évi felhasználásának jóváhagyása tárgyában meghozandó döntésről**

Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy a Környezetvédelmi Alap számlán lévő 6.107.934,- Ft összeg felhasználását (Almássy utca, Kéthly Anna tér, Nefelejcs utca) zöldfelület fejlesztés tervezésre javasolja a Képviselő-testületnek.

**Felelős:** Sáli Annamária bizottsági elnök

**Határidő:** azonnal

Budapest, 2023. június 5.

dr. Jávori Péter

irodavezető