**PÁLYÁZATI KIÍRÁS**

**kapufigyelő rendszer kialakításának támogatására**

**2022.**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága a 74/2022. (V. 24.) döntése alapján pályázatot hirdet

**kapufigyelő rendszer kialakításának támogatására,**

a Budapest Főváros VII. kerület Erzsébetváros Önkormányzata (a továbbiakban: Önkormányzat) Képviselő-testületének a helyi lakóközösségek és az önkormányzati intézmények részére biztonsági berendezések létesítéséhez nyújtandó támogatásról szóló 29/2013.(V.31.) önkormányzati rendeletében foglaltak szerint az Önkormányzat 2022. évi költségvetésben Otthonvédelmi program címen biztosított forrás terhére.

**Rendelkezésre álló forrás**

A jelen pályázat kiírásakor az Önkormányzat költségvetésében **1.000.000 Ft,** azaz egymillió forint **támogatási keret áll rendelkezésre** a jelen pályázaton résztvevő nyertes pályázók részére.

**A pályázat célja**

A pályázat célja a kerületben élők biztonságérzetének, a kerület közbiztonsági helyzetének javítása.

**Pályázók köre**

**A pályázaton részt vehetnek** a kapufigyelő rendszerrel még nem rendelkező, a VII. kerület közigazgatási területén lévő:

* társasházak,
* lakásszövetkezetek (a lakásszövetkezetekről szóló 2004. évi CXV. tv. 2. § (1) bek.),
* önkormányzati tulajdonban lévő lakóépületek esetében azok kezelője,
* háziorvosi rendelők és önkormányzati intézmények,
* egyházak.

**A támogatás formája, mértéke**

A **támogatás** **vissza nem térítendő**, utófinanszírozású, **mértéke** a pályázó által benyújtott és a döntéshozó által elfogadott **pályázati költségvetés** (illetve a megvalósítás után benyújtott, elfogadott kiadások összegének) **legfeljebb 50%-a** lehet, mely azonban **nem haladhatja meg a 250.000,- Ft-ot.**

A pályázó az elnyert pénzbeli támogatást a vele kötött támogatási szerződésben, valamint jelen pályázati kiírásban meghatározott feltételek szerint használhatja fel.

**A pályázat benyújtásának módja és helye:**

* **elektronikusan:**

*a* <https://epapir.gov.hu> *(hivatali elérhetőség rövid név: BPVIIPH, KRID kód:*500127390)

A levélhez kérjük csatolni a pályázat benyújtásához szükséges dokumentumokat - lehetőleg pdf formátumban, - amelynek kérjük szíves hitelesítését az Azonosításra Visszavezetett Dokumentumhitelesítés (AVDH) szolgáltatással.

Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának.

* **személyesen vagy postai úton:**
* **A pályázat benyújtásának módja**: papír alapon egy példányban, zárt borítékban **személyesen** a Polgármesteri Hivatal Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5.) hivatali időben. Az Ügyfélszolgálatok nyitvatartása megegyezik a hivatali ügyfélfogadással. Hétfőnként 13:30-tól 18:00 óráig, szerdánként 8:00 órától 12:00 óráig, majd 13:00 órától 16:30-ig. Péntekenként pedig 8:00 órától 12:00 óráig.

A jelzett időpontokon kívül a Polgármesteri Hivatal ügyfélszolgálatain – a 1073 Budapest, Erzsébet krt. 6. alatti Polgármesteri Hivatal épülete ügyfélszolgálat bejáratának bal oldalán létesített ’LEVELEK’ felirat alatti nyílásba bedobással vagy a Budapest VII. kerület Garay u. 5. sz. alatti Polgármesteri Hivatal épületében a porta melletti beadványok fogadására kihelyezett gyűjtőládába bedobással van lehetőség a pályázatot benyújtani.

Ebben az esetben az irat Polgármesteri Hivatal általi érkeztetésének időpontja számít a benyújtás időpontjának.

**Postai úton** **postai ajánlott küldeményként** az Önkormányzat címére (1073 Budapest, Erzsébet krt. 6.). **A borítékra kérjük ráírni: „2022. évi kapufigyelő rendszer kialakítása pályázat**”. Postai feladás esetén, a borítékon szereplő postai bélyegzőn lévő időpont számít a benyújtás időpontjának.

A pályázat Hivatalban történő benyújtása díjmentes.

**A Pályázat benyújtásának határideje:**

A pályázat benyújtható: a támogatási keret kimerüléséig, de legfeljebb **2022. szeptember 30. napja 24:00 óráig**. A benyújtási határidő elmulasztása jogvesztő.

**A benyújtandó pályázati dokumentumok**:

kitöltött „Pályázati Adatlap” (1. sz. melléklet)

- tartalomjegyzék,

- tulajdonosi közösségi nyilatkozat a kapufigyelő rendszer létesítéséről és legalább 3 évig történő üzemeltetéséről (a létesítés és üzemeltetés ügyében az összes tulajdoni hányad szerinti legalább kétharmados többség igenlő szavazata szükséges),

- átláthatósági nyilatkozat (4. sz. melléklet)

- önrészt bemutató igazolások az alábbiak szerint:

A pályázónak rendelkeznie kell a tervezett rendszer kiépítési költségek 50 %-ával, mint önrésszel, melyet elkülönítetten kezel (felújítási számla, értékpapír, egyéb önálló számla stb.) és erről banki igazolást, közgyűlési határozatot, közös képviselői nyilatkozatot, intézményvezetői nyilatkozatot, vagy az önrészként feltüntetett, a pályázati kiírás előtt 6 hónapnál nem régebben megvásárolt, műszakilag indokolt és önrészként elfogadható eszközök, munkák számláinak 1 db másolatát kell benyújtani.

**-** közös képviselő megválasztásáról szóló társasházi közgyűlési határozat másolata

- költségvetés.

**A pályázati dokumentáció nem elektronikus úton történő benyújtása esetén annak hitelesítéséül a Pályázati adatlap utolsó oldalát két helyen alá kell írni, valamint a nyilatkozatokat is szükséges aláírni, illetve aláírattatni.**

**Hiánypótlás**

A beérkezett pályázatok szabályszerűségi, formai és tartalmi felülvizsgálatra kerülnek, melyet a Hivatal Városüzemeltetési Irodája folyamatosan végez. Szükség szerint hiánypótlásra hívja fel a pályázót az alábbiak szerint:

* A Hivatal Városüzemeltetési Irodája a pályázót a hiánypótlás kézhezvételétől számított **legfeljebb 10 munkanapos hiánypótlási határidő** megjelölésével írásban (tértivevényes levélben, vagy amennyiben releváns hivatali kapun keresztül) hívja fel hiánypótlásra.
* A pályázat **hiánypótlására egy alkalommal van lehetőség** mind a pályázati adatlap, mind pedig a mellé csatolandó dokumentumok tekintetében.
* **A hiánypótlás benyújtásának módja** **elektronikusan:**

*a* <https://epapir.gov.hu> *(hivatali elérhetőség rövid név: BPVIIPH, KRID kód:*500127390)

A levélhez kérjük csatolni a pályázat benyújtásához szükséges dokumentumokat - lehetőleg pdf formátumban, - amelynek kérjük szíves hitelesítését az Azonosításra Visszavezetett Dokumentumhitelesítés (AVDH) szolgáltatással.

Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának.

* **személyesen vagy postai úton a hiánypótlás benyújtásának módja**: papír alapon egy példányban kell benyújtani, zárt borítékban **személyesen** a Polgármesteri Hivatal Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5.) hivatali időben. Az Ügyfélszolgálatok nyitvatartása megegyezik a hivatali ügyfélfogadással. Hétfőnként 13:30-tól 18:00 óráig, szerdánként 8:00 órától 12:00 óráig, majd 13:00 órától 16:30-ig. Péntekenként pedig 8:00 órától 12:00 óráig.

E jelzett időpontokon kívül a Polgármesteri Hivatal ügyfélszolgálatain – a 1073 Budapest, Erzsébet krt. 6. alatti Polgármesteri Hivatal épülete ügyfélszolgálat bejáratának bal oldalán létesített ’LEVELEK’ felirat alatti nyílásba bedobással vagy a Budapest VII. kerület Garay u. 5. sz. alatti Polgármesteri Hivatal épületében a porta melletti beadványok fogadására kihelyezett gyűjtőládába bedobással lehet benyújtani a hiánypótlást. Ebben az esetben az irat Polgármesteri Hivatal általi érkeztetésének időpontja számít a benyújtás időpontjának.

**Postai úton** **postai ajánlott küldeményként** az Önkormányzat címére (1073 Budapest, Erzsébet krt. 6.). **A borítékra kérjük ráírni: „2022. évi kapufigyelő rendszer kialakítása pályázat hiánypótlás**”. Postai feladás esetén, a borítékon szereplő postai bélyegzőn lévő időpont számít a benyújtás időpontjának. Az át nem vett hiánypótlási felhívás esetén a kézbesítés általános szabályai szerint beáll a kézbesítési vélelem.

**Pályázat elbírálása, döntés**

* A döntés-előkészítési munkákat a Hivatal Városüzemeltetési Irodája végzi.
* A pályázatokat Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága bírálja el a pályázat benyújtási határidejét követően.
* **Az értékelés szempontjai,** haaz Önkormányzat tárgyévi költségvetésében rendelkezésre álló keretösszeget a beadott pályázatok szerinti támogatási igény meghaladja:

A pályázatok *beérkezési sorrend*je.

Azonos beérkezési időpont esetén:

a) 50 % - nál nagyobb önrész vállalása,

b) a pályázat költségvetése értékében a pályázat kiírását megelőzően 6 hónapnál nem régebben beszerzett kapufigyelő rendszer megléte és ennek számlával történő igazolása.

c) a rendszer kiépítésével védett lakások száma.

A döntéshozó döntése alapján a támogatás mértéke kevesebb is lehet az igényelt támogatás összegénél.

**A pályázat elutasításra kerül, ha**

* a pályázat nem a benyújtásra meghatározott határidőn belül került benyújtásra,
* a pályázó nem a pályázati kiírásban meghatározott lehetséges támogatást igénylői körbe tartozik,
* a pályázat nem az előírt módon pl.ügyfélkapun/cégkapun keresztüli beküldés helyett e-mailben került benyújtásra,
* a hiánypótlás nem, hiányosan vagy késedelmesen történt,
* vállalkozási formában működő háziorvosi rendelő esetén, ha nem kerül igazolásra, hogy a pályázó átlátható szervezetnek minősül az államháztartásról szóló 2011. évi CXCV. törvény 1. § 4. pontja és 50. § (1) bekezdés c) pontja szerint.
* A pályázatok elbírálásának tervezett határideje: **2022. november 30.**

**Jogorvoslat**

**A pályázó a döntéssel szemben jogorvoslattal élhet** a döntés kézhezvételétől számított 10 munkanapon belül.

* **A jogorvoslati kérelem benyújtásának módja:**
* **postai úton** **postai ajánlott küldeményként** feladni az Önkormányzat címére (1073 Budapest, Erzsébet krt. 6.) egy példányban. A borítékra kérjük ráírni: **„2022. évi kapufigyelő pályázat jogorvoslati kérelem”.**

Postai feladás esetén, a borítékon szereplő postai bélyegzőn lévő időpont számít a benyújtás időpontjának. Vagy

* **elektronikusan:**

*a* <https://epapir.gov.hu> *(hivatali elérhetőség rövid név: BPVIIPH, KRID kód:*500127390)

A levélhez kérjük csatolni a pályázat benyújtásához szükséges dokumentumokat - lehetőleg pdf formátumban, - amelynek kérjük szíves hitelesítését az Azonosításra Visszavezetett Dokumentumhitelesítés (AVDH) szolgáltatással.

Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának. Vagy

* **személyesen:**

A Polgármesteri Hivatal Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5. ) hivatali időben. Az Ügyfélszolgálatok nyitvatartása megegyezik a hivatali ügyfélfogadással. Hétfőnként 13:30-tól 18:00 óráig, szerdánként 8:00 órától 12:00 óráig, majd 13:00 órától 16:30-ig. Péntekenként pedig 8:00 órától 12:00 óráig.

E jelzett időpontokon kívül a Polgármesteri Hivatal ügyfélszolgálatain – a 1073 Budapest, Erzsébet krt. 6. alatti Polgármesteri Hivatal épülete ügyfélszolgálat bejáratának bal oldalán létesített ’LEVELEK’ felirat alatti nyílásba bedobással vagy a Budapest VII. kerület Garay u. 5. sz. alatti Polgármesteri Hivatal épületében a porta melletti beadványok fogadására kihelyezett gyűjtőládába bedobással, zárt borítékban.

A zárt borítékra kérjük ráírni: **2022. évi kapufigyelő rendszer kialakítása pályázat jogorvoslati kérelem.**

Ebben az esetben az irat Polgármesteri Hivatal általi érkeztetésének időpontja számít a benyújtás időpontjának.

* A jogorvoslati kérelemről való döntést a Hivatal Városüzemeltetési Irodája készíti elő.
* A jogorvoslati kérelemről a Városüzemeltetési Bizottság dönt.

**A pályázat lebonyolításának módja:**

A Hivatal a döntés meghozatalától számított 15 napon belül írásban (tértivevényes levélben vagy elektronikusan hivatali kapun keresztül) értesíti a pályázókat a pályázat eredményéről.

A pályázattattal kapcsolatos döntések a [www.erzsebetvaros.hu](http://www.erzsebetvaros.hu) honlapon is közzétételre kerülnek.

A nyertes pályázókkal **támogatási szerződést köt az Önkormányzat.**

A támogatási szerződés megkötéséhez szükséges kitöltött felhatalmazó levél (ld. 2. sz. melléklet).

A pályázóknak a szerződés tervezet megküldésétől, illetve a tervezet elkészültéről szóló értesítés kézhezvételétől számított 30 napos jogvesztő határidő áll rendelkezésére a szerződés tervezet elfogadására, azaz aláírására.

A pályázó az elnyert **pénzbeli** **támogatást** a vele kötött **támogatási szerződésben**, valamint jelen pályázati kiírásban meghatározott feltételek szerint használhatja fel.

A pályázattal történő **elszámolás**, illetve a számlák benyújtásának **határideje** a megkötött **támogatási szerződés pályázó részéről történő kézhezvételtől számított 6 hónap.**

**A pályázat teljes költségvetésével el kell számolni**, az önrésszel és a támogatással is.

**Az elszámolás módja**:

Az eredeti számlák bemutatása mellett, a számlák hitelesített másolatának, a kifizetést igazoló bankszámlakivonatok (pénztárbizonylatok) hitelesített másolatának, a támogatott tevékenység megvalósításához kapcsolódó költségeket igazoló számviteli bizonylatokról készített összesítőnek, a fotódokumentációnak, a szerződések és a hozzájuk kapcsolódó árajánlat másolatoknak, a kapufigyelő telepítés készre jelentésének, a kiépített rendszernek a pályázati kiírás műszaki követelményrendszerének való megfelelőségére vonatkozó nyilatkozat **Polgármesteri Hivatal Városüzemeltetési Irodára történő benyújtásával történik.**

Az elvégeztetett munkálatok, megvásárolt eszközök számlái a pályázat kiírását megelőző 6 hónapnál nem lehetnek korábbi keltezésűek.

**Az elszámolandó számlákra rá kell vezetni:** a *”2022. évi kapufigyelő rendszer kiépítésére vonatkozó pályázat terhére elszámolva”.*

**Amennyiben a számlákkal igazolt költségek összege kevesebb** mint a támogatás kétszerese, a kifizethető **támogatás összege arányosan csökken.**

A támogatások átutalását megelőzően a **Hivatal** Városüzemeltetési Iroda munkatársa szúrópróbaszerűen **ellenőrizheti** **a telepített rendszer megfelelő műszaki állapotának fenntartását.** A pályázó a helyszíni ellenőrzést köteles lehetővé tenni.

Az elszámolás elfogadását követő 60 napon belül kerül folyósításra **a pályázó részére a támogatás.**

A Hivatal **utóellenőrzéseket végezhet** szúrópróbaszerűen a támogatások átutalását követően is. A pályázó a helyszíni ellenőrzést köteles lehetővé tenni.

Amennyiben megállapítást nyer, hogy **a pályázó hibájából a rendszer működésképtelenné válik**, az érintett lakóközösségnek a kapott támogatás összegét kamatokkal növelten vissza kell fizetnie az Önkormányzat részére. A kamat összege a mindenkori jegybanki alapkamat kétszerese. Az Önkormányzat követelésének érvényesítését a 2. számú melléklet szerinti felhatalmazó levél biztosítja.

Amennyiben a pályázat nyertese az elszámolás benyújtására nem képes a támogatási szerződésben meghatározott határidőben, a határidő lejártát megelőzően írásban **kezdeményezheti a határidő legfeljebb három hónappal történő meghosszabbítását**.

* **E kérelem benyújtásának módja**:
* **postai úton** **postai ajánlott küldeményként** feladni az Önkormányzat címére (1073 Budapest, Erzsébet krt. 6.) egy példányban. A borítékra kérjük ráírni: **„2022. évi kapufigyelő pályázat elszámolási határidő meghosszabbítása iránti kérelem”.**

Postai feladás esetén, a borítékon szereplő postai bélyegzőn lévő időpont számít a benyújtás időpontjának.

* **elektronikusan:**

*a* <https://epapir.gov.hu> *(hivatali elérhetőség rövid név: BPVIIPH, KRID kód:*500127390)

A levélhez kérjük csatolni a pályázat benyújtásához szükséges dokumentumokat - lehetőleg pdf formátumban, - amelynek kérjük szíves hitelesítését az Azonosításra Visszavezetett Dokumentumhitelesítés (AVDH) szolgáltatással.

Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának. Vagy

* **személyesen:**

papír alapon, zárt borítékban a Polgármesteri Hivatal Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5. ) hivatali időben. Az Ügyfélszolgálatok nyitvatartása megegyezik a hivatali ügyfélfogadással. Hétfőnként 13:30 tól 18:00 óráig, szerdánként 8:00 órától 12:00 óráig, majd 13:00 órától 16:30-ig. Péntekenként pedig 8:00 órától 12:00 óráig.

E jelzett időpontokon kívül a Polgármesteri Hivatal ügyfélszolgálatain – a 1073 Budapest, Erzsébet krt. 6. alatti Polgármesteri Hivatal épülete ügyfélszolgálat bejáratának bal oldalán létesített ’LEVELEK’ felirat alatti nyílásba bedobással vagy a Budapest VII. kerület Garay u. 5. sz. alatti Polgármesteri Hivatal épületében a porta melletti beadványok fogadására kihelyezett gyűjtőládába bedobással.

A zárt borítékra kérjük ráírni: **2022. évi kapufigyelő pályázat elszámolási határidő meghosszabbítása iránti kérelem.**

Ebben az esetben az irat Polgármesteri Hivatal általi érkeztetésének időpontja számít a benyújtás időpontjának.

* A kérelemről való döntést a Hivatal Városüzemeltetési Irodája készíti elő.
* A kérelemről a Városüzemeltetési Bizottság dönt.

Amennyiben a pályázat nyertese a pályázati kiírásban, a támogatási szerződésben meghatározott elszámolási határidőt nem tartja be, **megszűnik a jogosultsága a támogatási összegre**.

**Nyilvánosság**

A támogatás/ a támogatás egy részének felhasználása esetén a pályázó saját költségén, az ingatlanon jól látható helyen, A4-es méretben, táblát helyez ki a következő szöveggel: „*A kapufigyelő rendszer kiépítése Budapest Főváros VII. kerület Erzsébetváros Önkormányzatának támogatásával készült.”* (Ezt a pályázónak legalább egy darab fényképpel kell igazolnia elszámoláskor.)

**A Pályázati kiírás és mellékletei (1. sz. melléklet a pályázati adatlap) az alábbi módokon szerezhetőek be:**

Letölthetőek az Önkormányzat honlapjáról ([www.erzsebetvaros.hu](http://www.erzsebetvaros.hu)), vagy átvehetőek Budapest Főváros VII. Kerület Erzsébetvárosi Polgármesteri Hivatal (a továbbiakban: Hivatal) Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5.). Az Ügyfélszolgálatok nyitvatartása megegyezik a hivatali ügyfélfogadással. Hétfőnként 13:30 tól 18:00 óráig, szerdánként 8:00 órától 12:00 óráig, majd 13:00 órától 16:30-ig. Péntekenként pedig 8:00 órától 12:00 óráig.

A pályázati dokumentáció díjmentes.

A pályázati kiírásban nem szabályozott kérdésekben a helyi lakóközösségek és az önkormányzati intézmények részére biztonsági berendezések létesítéséhez nyújtott támogatásról szóló 29/2013. (V.31.) önkormányzati rendeletben foglaltak irányadók. **A rendelet** az Önkormányzat honlapján ([www.erzsebetvaros.hu](http://www.erzsebetvaros.hu)) megtekinthető és letölthető.

A pályázattal kapcsolatban további felvilágosítást ad hivatali munkaidőben a Hivatal Városüzemeltetési Irodájának munkatársa Rutkai Noémi a +36-1-462-3225-ös telefonszámon, vagy kérdéseiket elküldhetik a [varosuzemeltetes@erzsebetvaros.hu](mailto:varosuzemeltetes@erzsebetvaros.hu) e-mail címre.

A pályázaton részt vevő hozzájárulását adja, hogy a pályázati eljárás során rögzített személyes adatait az Európai Parlament és a Tanács 2016/679 számú rendeletének (a továbbiakban: GDPR) valamint az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseit betartva, a pályázatot kiíró, valamint a támogatási döntést előkészítő- és a támogatási döntést meghozó szerv a pályázattal, a pályázati eljárással és a támogatási döntéssel összefüggésben kezelje.

A pályázó tudomásul veszi, hogy az Infotv. alapján a pályázatok alapvető adatai és a pályázatok eredménye az Önkormányzat hivatalos honlapján ([www.erzsebetvaros.hu](http://www.erzsebetvaros.hu)) nyilvánosságra kerülnek.

Nyertes pályázó tudomásul veszi az Infotv. azon rendelkezését, mely szerint az a természetes személy, jogi személy vagy jogi személyiséggel nem rendelkező szervezet, aki vagy amely az államháztartás alrendszerébe tartozó valamely személlyel pénzügyi vagy üzleti kapcsolatot létesít, köteles e jogviszonnyal összefüggő közérdekből nyilvános adatra vonatkozóan - erre irányuló igény esetén - bárki számára tájékoztatást adni.

Budapest, 2022.

Sáli Annamária

bizottsági elnök