|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2023. június 19 - ei rendes**

**ülésére**

|  |  |
| --- | --- |
| **Tárgy:** | Döntés a 2022. évi kapufigyelő pályázat (VII. Klauzál u. 35.) tekintetében |

**Készítette:**

Rutkai Noémi

pályázati ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága a helyi lakóközösségek és az önkormányzati intézmények részére biztonsági berendezések létesítéséhez nyújtandó támogatásról szóló 29/2013.(V.31.) önkormányzati rendeletében (a továbbiakban: Rendelet) foglaltak szerint pályázatot írt ki (1. sz. melléklet) a Budapest Főváros VII. kerület Erzsébetváros Önkormányzata (továbbiakban: Önkormányzat) 2022. évi költségvetésében e célra rendelkezésre álló 1 millió forint erejéig.

A Városüzemeltetési Bizottság 74/2022. (V.30.) számú határozatával (2. számú melléklet) döntött a 2022. évi kapufigyelő pályázat kiírásáról. A pályázati kiírás közzététele a helyben szokásos módon megtörtént. A pályázatok **benyújtási határideje 2022. szeptembe 30.** napja volt.

A Budapest VII. Klauzál u. 35. sz. Társasház (továbbiakban: Társasház) határidőre benyújtotta pályázatát, melyet Budapest Főváros VII. Kerület Erzsébetváros Önkormányzatának Városüzemeltetési Bizottsága a 132/2022. (X.18.) számú határozata alapján 250. 000 Ft összeggel támogatta. (3.számú melléklet)

A támogatási szerződés 2022. december 1. napján aláírásra került (4.számú melléklet) melyet a Társasház közös képviselője 2022. december 7. napján vett át. A pályázattal történő elszámolás, illetve a számlák benyújtásának határideje a megkötött támogatási szerződés pályázó részéről történt kézhezvételtől számított 120. nap.

Az elszámolási határidő 2023. június 7. napján lejár.

A Társasház közös képviselője 2023. június 1. napján kérelemmel fordult a Tisztelt Bizottsághoz, (5.számú melléklet ) melyben az elszámolási határidő 3 hónappal történő meghosszabbítását kérte, melyet a pályázati kiírás és a támogatási szerződés 4. pontja is lehetővé tesz.

Hosszabbítási kérelem benyújtásának indoka: nevezett társasházban a belső kapualj felújítási munkálatai elhúzódnak, mindezek miatt nem megoldható a kamerák telepítése.

A támogatás összege, a támogatási intenzitás nem változik.

A változások támogatási szerződés módosítással kezelhetőek.

A Rendelet 2.§ -ában foglaltak értelmében a Városüzemeltetési Bizottság jogosult dönteni a pályázatok eredményének megállapításáról, a pályázóknak nyújtandó támogatásról.

Mindezek alapján az elszámolási határidő meghosszabbításának elfogadását (Határozati javaslat „A” változat) javasoljuk a Tisztelt Bizottság részére.

**HATÁROZATI JAVASLAT**

**A.**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának .../2023. (VI. 19.) határozata a Budapest VII. Klauzál u. 35. sz. Társasház 2022. évi kapufigyelő pályázatának vonatkozásában**

Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy a Budapest VII. Klauzál u. 35. sz. Társasház 2022. évi kapufigyelő pályázatának elszámolási határidejét **2023. szeptember 7. napjáig meghosszabbítja.**

**Felelős:** Niedermüller Péter polgármester

**Határidő:** 2023. július 15.

**B.**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának .../2023. (VI. 19.) határozata a Budapest VII. Klauzál u. 35. sz. Társasház 2022. évi kapufigyelő pályázatának vonatkozásában**

Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy a Budapest VII. Klauzál u. 35. sz. Társasház 2022. évi kapufigyelő pályázata elszámolási határidejének meghosszabbításához nem járul hozzá.

**Felelős:** Niedermüller Péter polgármester

**Határidő:** 2023. július 15.

**Budapest, 2023. június 6.**

dr.Jávori Péter

irodavezető

Mellékletek:

* 1. számú melléklet: Pályázati kiírás
* 2. számú melléklet: 74/2022. (V. 30.) számú VÜB határozat
* 3. számú melléklet:132/2022. (X.18.) számú VÜB határozat
* 4. számú melléklet: támogatási szerződés
* 5. számú melléklet: kérelem